CELEX: 32015D0664
Language: et
Date: 2015-04-21 00:00:00
Title: Poliitika- ja julgeolekukomitee otsus (ÜVJP) 2015/664, 21. aprill 2015, Kesk-Aafrika Vabariigis läbiviidava Euroopa Liidu ÜJKP sõjalise nõuandemissiooni (EUMAM RCA) panustajate komitee loomise kohta (EUMAM RCA/1/2015)

29.4.2015   
            
            
               ET
            
            
               Euroopa Liidu Teataja
            
            
               L 110/11
            
         POLIITIKA- JA JULGEOLEKUKOMITEE OTSUS (ÜVJP) 2015/664,
   21. aprill 2015,
   Kesk-Aafrika Vabariigis läbiviidava Euroopa Liidu ÜJKP sõjalise nõuandemissiooni (EUMAM RCA) panustajate komitee loomise kohta (EUMAM RCA/1/2015)
   POLIITIKA- JA JULGEOLEKUKOMITEE,
   võttes arvesse Euroopa Liidu lepingut, eriti selle artikli 38 kolmandat lõiku,
   võttes arvesse nõukogu 19. jaanuari 2015. aasta otsust (ÜVJP) 2015/78 Euroopa Liidu ÜJKP sõjalise nõuandemissiooni kohta Kesk-Aafrika Vabariigis (EUMAM RCA), (1) eriti selle artikli 8 lõiget 2,
   ning arvestades järgmist:
   
               (1)
            
            
               Vastavalt otsuse (ÜVJP) 2015/78 artikli 8 lõikele 5 volitas nõukogu poliitika- ja julgeolekukomiteed tegema asjakohaseid otsuseid Kesk-Aafrika Vabariigis läbiviidava Euroopa Liidu ÜJKP sõjalise nõuandemissiooni (EUMAM RCA) panustajate komitee loomiseks.
            
         
               (2)
            
            
               7.–9. detsembril 2000. aastal Nice'is toimunud Euroopa Ülemkogu järeldustega ja 24.–25. oktoobril 2002. aastal Brüsselis toimunud Euroopa Ülemkogu järeldustega sätestati kolmandate riikide kriisiohjamisoperatsioonides osalemise ja panustajate komitee asutamise kord.
            
         
               (3)
            
            
               Panustajate komitee peaks toimima foorumina, kus panustavate kolmandate riikidega arutatakse kõiki EUMAM RCA juhtimisega seonduvaid probleeme. Poliitika- ja julgeolekukomitee, mis teostab EUMAM RCA poliitilist kontrolli ja strateegilist juhtimist, peaks võtma arvesse panustajate komitee seisukohti.
            
         
               (4)
            
            
               Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ega rakendamises,
            
         ON VASTU VÕTNUD KÄESOLEVA OTSUSE:
   Artikkel 1
   Loomine ja pädevus
   Kesk-Aafrika Vabariigis läbiviidava Euroopa Liidu ÜJKP sõjalise nõuandemissiooni (EUMAM RCA) jaoks luuakse panustajate komitee. Selle pädevus on sätestatud 7.–9. detsembril 2000. aastal Nice'is toimunud Euroopa Ülemkogu järeldustega ja 24.–25. oktoobril 2002. aastal Brüsselis toimunud Euroopa Ülemkogu järeldustega.
   Artikkel 2
   Koosseis
   1.   Panustajate komitee koosneb järgmistest liikmetest:
   
               —
            
            
               kõigi liikmesriikide esindajad,
            
         
               —
            
            
               missioonis EUMAM RCA osalevate ja sellesse märkimisväärselt panustavate kolmandate riikide esindajad.
            
         2.   Komisjoni esindaja võib samuti panustajate komitee koosolekutest osa võtta.
   Artikkel 3
   Teave ELi missiooni ülemalt
   Panustajate komitee saab teavet EUMAM RCA ELi missiooni ülemalt.
   Artikkel 4
   Eesistuja
   Panustajate komitee eesistujaks on liidu välisasjade ja julgeolekupoliitika kõrge esindaja või tema esindaja tihedas koostöös Euroopa Liidu sõjalise komitee esimehe või tema esindajaga.
   Artikkel 5
   Koosolekud
   1.   Eesistuja kutsub panustajate komitee koosolekud regulaarselt kokku. Kui asjaolud seda nõuavad, võib eesistuja algatusel või mõne liikme taotlusel kutsuda kokku erakorralise koosoleku.
   2.   Eesistuja saadab eelnevalt välja esialgse päevakorra ja koosolekuga seotud dokumendid. Eesistuja vastutab panustajate komitee arutelude tulemuste poliitika- ja julgeolekukomiteele edastamise eest.
   Artikkel 6
   Konfidentsiaalsus
   1.   Panustajate komitee koosolekute ja menetluste suhtes kohaldatakse vastavalt nõukogu otsusele 2013/488/EL (2) kõnealuses otsuses sätestatud julgeolekueeskirju. Eelkõige peab panustajate komitee esindajatel olema nõuetekohane juurdepääsuluba.
   2.   Panustajate komitee arutelude suhtes kehtib ametisaladuse hoidmise kohustus, välja arvatud juhul, kui panustajate komitee on ühehäälselt teisiti otsustanud.
   Artikkel 7
   Jõustumine
   Käesolev otsus jõustub selle vastuvõtmise kuupäeval.
   
      Brüssel, 21. aprill 2015
      
         
            Poliitika- ja julgeolekukomitee nimel
         
         
            eesistuja
         
         W. STEVENS
      
   
   
      (1)  ELT L 13, 20.1.2015, lk 8.
   
      (2)  Nõukogu 23. septembri 2013. aasta otsus 2013/488/EL ELi salastatud teabe kaitseks vajalike julgeolekueeskirjade kohta (ELT L 274, 15.10.2013, lk 1).